ওয়েব ডেস্ক : শহরে পরপর অগ্নিকাণ্ড। পাতিপুকুরের রেশ মেলানোর আগেই, ফের আগুন। এবার বিডন স্ট্রিট। জতুগৃহ গোটা এলাকা। দমকলের সক্রিয়তায় অল্পের জন্য বাঁচলেন বাসিন্দারা। আজ সাতসকালে মিনার্ভা থিয়েটারের কাছে আগুন লাগে একটি হোসিয়ারি কারখানায়। মুহূর্তে তা ভয়ঙ্কর চেহারা নেয়। ঘটনাস্থলে পৌঁছয় দমকলের ১১টি ইঞ্জিন। তবে এলাকা খুবই ঘিঞ্জি হওয়ায়, আগুন নেভাতে সমস্যায় পড়েন দমকলকর্মীরা। কারখানার পাশেই, গা লাগোয়া একের পর এক বাড়ি। ফলে আগুন ছড়িয়ে পড়ার আতঙ্ক ছড়ায় এলাকায়। যদিও তা কয়েক ঘণ্টাতেই আয়ত্ত্বে নিয়ে আসে দমকল। স্থানীয়দের বক্তব্য, ফায়ার লাইসেন্স রয়েছে কারখানাটির। কিন্তু তাহলে প্রশ্ন, এমন একটি ঘিঞ্জি, ঘনবসতি এলাকায় কোন যুক্তিকে লাইসেন্স দেওয়া হল? বাসিন্দাদের প্রাণের দায় কে নেবে? যদিও, দমকলের পক্ষ থেকে সাফ জানিয়ে দেওয়া হয়েছে সেখানে ছিল না কোনও ফায়ার লাইসেন্স